2015-01-26 Forrás: Magyar Kurír
Fő tevékenységét, a rádiózást 2009 januárjában kezdte. Ekkor került a kalocsai Korona Rádióhoz, ahol a kezdetek óta fokozott figyelmet fordít a keresztény értékek közvetítésére, illetve kalocsai lakosként a Kalocsa-Kecskeméti Főegyházmegyével kapcsolatos események, fejlemények, aktualitások közzétételére.
Az írott sajtóban is aktívan tevékenykedik. 2011-ben a Kalocsai Hírlap munkatársa lett, 2014 óta pedig a Kalocsai Néplap külsős újságírójaként dolgozik. Eddigi munkássága során több mint negyven cikket, tudósítást, publicisztikát és interjút készített, valamint ennél is több rádiós hanganyaggal gazdagította a Korona Rádió archívumát, amelynek gondozásában, rendszerezésében is aktívan részt vesz.
Az ezeréves érseki városban történtekről mindig hitelesen és szakmailag helytállóan számol be, és kiemelt figyelmet fordít arra, hogy hírt adjon az egyházzal kapcsolatos eseményekről, történésekről. A hírek, tudósítások mellett gyakran készít alkalmi, ünnepi elmélkedéseket, véleménynyilvánító írásokat, életutakról szóló interjúkat.
Jó kapcsolatot ápol a Kalocsa-Kecskeméti Főegyházmegyével, és ez a tiszteleten, a szakmaiságon, és a munkához elengedhetetlenül szükséges alázaton nyugszik. Korábbi elismerései közt szerepel a Bábel Balázs érsek és Bárkányi Ernő érseki tanácsos által alapított Szalézi Szent Ferenc-díj, amelyet 2014-ben vehetett át.